text: Abdus Salam
  
  publiceret: 2023-04-23 02:25:14+02:00
  Abdus Salam, 29.1.1926-21.11.1996, pakistansk teoretisk fysiker, professor i matematik ved Government College i Lahore og leder af det matematiske institut ved Punjab University 1951-54, ved Cambridge University 1954-56 og fra 1957 professor ved Imperial College of Science and Technology i London. Salam etablerede i 1964 International Centre for Theoretical Physics (ICTP) i Trieste, hvis formål bl.a. er at støtte teoretiske fysikere fra udviklingslandene. Siden har Salam delt sin tid mellem Trieste og London. I 1979 fik han sammen med S. Weinberg og S. Glashow nobelprisen i fysik for sit bidrag til Glashow-Salam-Weinberg-teorien.